ครม.อนุมัติเว้นภาษีสลากกาชาด
ครม.ไฟเขียวอัตราภาษีสลากกาชาด 0.5% ของยอดขายสลากฯ
12 มี.ค. 2556

ครม.ไฟเขียวอัตราภาษีสลากกาชาด 0.5% ของยอดขายสลากฯ 
ที่ประชุมคณะรัฐมนตรี (ครม.) วันที่ 12 มี.ค. มีมติเห็นชอบในหลักการให้สภากาชาดไทย เหล่าสภากาชาดจังหวัด หรือกิ่งกาชาดอำเภอ ซึ่งเป็นตัวแทนของสภากาชาดไทย ผู้รับใบอนุญาตจัดให้มีการเล่นการพนันสลากกินแบ่งหรือสลากกาชาดประจำปี 2556 เสียภาษีสลากบำรุงกาชาดไทยในอัตรา 0.5% แห่งยอดราคาสลาก
นายภักดีหาญส์ หิมะทองคำ รองโฆษกประจำสำนักนายกฯ กล่าวว่า ในวันที่ 29 มี.ค.-6 เม.ย.นี้ สภากาชาดไทยจะจัดงานกาชาดไทยประจำปี 2556 ณ บริเวณสวนอัมพร ลานพรพบรมรูปทรงม้า และจังหวัดต่างๆ ซึ่งสภาการชาดไทยจะมีการหารายได้จากการออกสลากบำรุงกาชาดไทยในลักษณะจัดให้มีการเล่นสลาก จึงนำเสนอครม.ให้ลดภาษีสลากฯ  
แหล่งข่าวจากทำเนียบรัฐบาล ระบุว่า เดิมสภากาชาดไทยเสนอขอให้ครม.พิจารณาอนุมัติให้ลดภาษีสลากการชาดประจำปี 2556 และปีต่อๆไป เก็บที่อัตรา 0.5% แห่งยอดราคาสลาก แต่สำนักเลขาธิการครม.ท้วงว่า การกำหนดอัตราการเสียภาษีสลากกาชาดกำหนดเป็นปีต่อปี จึงเห็นควรให้ความเห็นชอบเฉพาะปี 2556 เท่านั้น โดยไม่รวมปี ต่อๆไป